જામનગર તા. ૯ઃ શ્રી સોરઠિયા પ્રજાપતિ જ્ઞાતિ મંડળ-નવગામ (ઘેડ), જામનગર દ્વારા ઓગણીસમા સમૂહલગ્નોત્સવનું આયોજન તા. ર૦.ર.ર૦૧૮ (મંગળવાર) ના ટી.બી. હોસ્પિલ મેદાન, પટેલ વાડીના ખૂણે, નવાગામ (ઘેડ), જામનગરમાં કરવામાં આવ્યું છે. આ સમૂહલગ્નોત્સવમાં કુલ છ નવદંપતીઓ લગ્નગ્રંથીથી જોડાશે. માંગલિક પ્રસંગોમાં સવારે જાનઆગમન પછી ૮.૩૦ વાગ્યે હસ્તમેળાપ, બપોરે ૧૧ વાગ્યે ભોજન સમારંભ (શ્રી સોરઠિયા પ્રજાપતિ સમાજની વાડી) અને ત્યારપછી ૧ર.૩૦ વાગ્યે સત્કાર સમારંભ રાખવામાં આવ્યો છે. આ સમૂહ લગ્નની વિધિ આચાર્ય શાસ્ત્રીશ્રી નરોત્તમભાઈ રાવલ કરાવશે. આ સમૂહલગ્ન માટે મુખ્ય દાતાશ્રી (હાલ યુ.કે.) રાજેશ લાલજીભાઈ ગોહેલ, શ્રીમતી માયાબેન રાજેશભાઈ ગોહેલ પરિવારનો સહયોગ પ્રાપ્ત થયો છે.